Raad vindt verantwoording Oudheidkamer ‘mager’ - stellingwerf.nl - Nieuws - Wolvega
Geplaatst op maandag 11 februari 2019 20:10 Sommer oor ek en Ursula – toortsie.com
Sommer oor ek en Ursula
September 8, 2016 September 5, 2016 ~ Toortsie
Ek wil julle net sommer vertel van my en Ursula se verhouding. Ursula, my kamtige Alter Ego.
Ursula is ‘n 100% produk van my verbeelding. Iemand het ‘n paar jaar gelede by ons gekuier en vertel dat haar gewese kamermaat so iemand by haar het, so ‘n fiktiewe persoon en hulle twee doen alles saam. Juis op daardie stadium het ek my goed so verlê, en net daar is Ursula ‘gebore’. Aanvanklik het Ursula net die skuld gekry vir alles wat verkeerd loop in my huis, maar mettertyd het sy my ‘hulp’ geword. Steeds net my verbeelding.
Sien, ek het altyd gedink ek is iemand wat net met harde feite kan werk. Tog is ek mal oor fantasie. So ek geniet Ursula en haar stories verskriklik baie. My vriende wat my goed genoeg ken, sal, as ek iets snaaks aangevang het, vra of dit Ursula is of ek, so ek word ook nog van buite gestimuleer. Elke iets vreemds, wat eintlik maar net my eie koekoesgeit is, word verwys na Ursula. En as julle blogmaats ook saamspeel en haar kamtig ernstig opneem, krul my tone ook behoorlik, dis soos olie op die vuur! 🙂
Maar nee, ek het nie ‘n gesplete persoonlikheid nie, alhoewel my persoonlikheid baie fasette het. Tog is ek 100% bewus van elke iets wat ek doen, en is alles wat ek doen, maar net nog ‘n deel van my. Ek staan ook 100% ma vir alles wat ek doen. (En soms ook nog vir wat ANDER mense doen!)
Maar Ursula? Suiwer verbeelding! En Nicodémus? Ook net suiwer verbeelding, en terloops, my broer geniet dit nou vreeslik dat daar sowaar nou ‘n Nicodémus ook is, waarvan hy natuurlik niks weet nie, hy hoor maar net lawwe Nicodémusstories by my!
So dis die storie!
Posted in Toorts se verbeeldingsvlugte,Ursula
‹ PreviousToortsie se Toeka Tokkel oor opgewonde, opwinding
Next ›Toortsie se Toeka Tokkel oor KOS!
19 thoughts on “Sommer oor ek en Ursula”
September 8, 2016 om 7:05 vm
Sjoe! Ek het nie geweet Banting geen jou so ‘n gewiglose lyf by nie! 😂 Nou moet ek net uitvind waar my sokkies en sakdoeke heengaan, wie dit gaps……
September 8, 2016 om 7:17 vm
Jy moet baie versigtig wees! Maar dis nie Banting nie, dis Blogging wat so gevaarlik is! En hul het my gewaarsku, sy kry oor jare maatjies, en hier IS dit nou so! Nicodémus en al en ek vrees as ek dink wie sy nog almal in kluise raakgeloop het.
September 8, 2016 om 7:21 vm
Spaar vir ‘n Kombi, suster!😂
September 8, 2016 om 7:18 vm
Sokkievreters? Dis die ergste erg waaraan jy kan dink!
September 8, 2016 om 7:22 vm
Ek het iewers drie laaie vol van hulle. En nie ‘n enkele sokkie nie.
September 8, 2016 om 9:05 vm
Ek daar dog ek dit is net kleuters wat verbeeldings maats het… 🙂
September 8, 2016 om 9:12 vm
O! Maar sommige van ons bly lewenslank kleuters. 😉
September 8, 2016 om 11:55 vm
Ek hoef seker niks meer te sê nie behalwe dat ek hoop Ursula wil nie ook in jou tas saam oorsee nie!!!
September 8, 2016 om 11:56 vm
Nee sy bly by die huis!
September 8, 2016 om 12:06 nm
Dankie tog!!!! Dus gaan jou kuiertjie heel rustig verloop 🙂
September 8, 2016 om 12:23 nm
Ek het nou nie ‘n Ursula nie,maar dalk is die feit dat ek gereeld hard met myself praat,seker ook bietjie Ursula-agtig??
September 8, 2016 om 12:30 nm
September 8, 2016 om 12:44 nm
Haha,Toortsie,jou vermoedens oor my is nou bevestig né!😳😄
Dit voel so bitter bekend!
September 8, 2016 om 12:46 nm
Dit raak nog erger…ek sê elke oggend vir myself in die spieël goeie môre!😂
September 8, 2016 om 12:58 nm
Net so bekend! Ek praat met die rekenaar en die tafel en die spieel en wie ook al wil luister. Ek dink ons is heeltemal okay!
September 8, 2016 om 3:39 nm
September 8, 2016 om 1:06 nm
Maggies as ek nou so na julle luister skort ek ook iets, want ek praat ook so met myself, en met die hond en met waste ding daar ookal is om mee te praat.
September 8, 2016 om 1:07 nm
Maar juis! Ons skort juis niks! Ons geniet die lewe voluit. 🙂